**OSNOVNA ŠKOLA CENTAR**

 **DANTEOV TRG 2, PULA**

 **ŠKOLSKI ODBOR**

Tel: 052 222 248; fax: 394-864

e-mail adresa: ured@os-centar-pu.skole.hr

KLASA: 007-02/24-02/04

URBROJ:2163-7-12-08-24-2

Pula, 14. lipnja 2024.

**Z A P I S N I K**

 **sa e- sjednice Školskog odbora**

Zapisnik s **36. sjednice** Školskog odbora OŠ Centar koja je sukladno članku 47. Statuta OŠ Centar sazvana i održana **elektronskim putem**. Uz Poziv članovima ŠO priložen je radni materijal; Zapisnik s prethodne sjednice; Tekst Statuta OŠ Centar, Tekst Pravilnika o izmjenama i dopunama Pravilnika o radu OŠ Centar, Rebalans Financijskog plana za 2024. godinu s obrazloženjem s obrazloženjem općeg i posebnog dijela.

Sjednica je započela 14. lipnja 2024. u 09:30 sati, a završetak sjednice je u 17:00 sati.

**Dnevni red**:

1. Prihvaćanje Zapisnika s prethodne 35. sjednice Školskog odbora;
2. Donošenje Statuta Škole;
3. Donošenje Pravilnika o izmjenama i dopunama Pravilnika o radu OŠ Centar;
4. Rebalans Financijskog plana za 2024. godinu s obrazloženjem općeg i posebnog dijela.

Svoja očitovanja na predložene točke dnevnog reda 36. sjednice unutar vremena trajanja sjednice dostavili su svi članovi Školskog odbora.

**Ad. 1)** Prihvaćanje Zapisnika s prethodne 35. sjednice Školskog odbora

**Zaključak**: Zapisnik s prethodne sjednice, održane 30. travnja 2024.g. prihvaćen je jednoglasno.

**Ad.2)** Donošenje Statuta Škole

**Zaključak:** Članovi Školskog odbora OŠ Centar jednoglasno su donijeli novi Statut Škole koji je usklađen s odredbama Zakona o izmjenama i dopunama Zakona o odgoju i obrazovanju u osnovnoj i srednjoj školi, Zakona o uvođenju eura kao službene valute u RH, Zakona o osobnoj asistenciji, Pravilnika o pomoćnicima u nastavi i stručnim komunikacijskim posrednicima, Zakona o priznavanju i vrednovanju inozemnih obrazovnih kvalifikacija, Zakona o socijalnoj skrbi i Pravilnika o načinu pohađanja i završetka obrazovanja sportaša. Osnivač Grad Pula-Pola dao je prethodnu suglasnost na prijedlog Statuta Škole Zaključkom o davanju prethodne suglasnosti na sjednici Gradskog vijeća Grada Pula-Pola održanoj dana 28. svibnja 2024. godine, a koji je stupio na snagu osmog dana od dana objave u Službenim novinama-Bollettino ufficiale Grada Pula-Pola, koje su objavljene 29. svibnja 2024. godine.

**Ad. 3)** Donošenje Pravilnika o izmjenama i dopunama Pravilnika o radu OŠ Centar

Ove Izmjene i dopune Pravilnika o radu odnose se na Izmjene i dopune Zakona o odgoju i obrazovanju u osnovnoj i srednjoj školi („NN“ br, 156/23). Uvodi se neutralnija odredba uz naziv Kolektivnih ugovora budući je naziv Temeljnog kolektivnog ugovora za zaposlenike i namještenike u javnim i državnim službama izmijenjen u Temeljni kolektivni ugovor za zaposlenike u javnim službama. Sukladno Uredbi o nazivima radnih mjesta, uvjetima za raspored i koeficijentima za obračun plaće u javnim službama usklađeni su i ugovori o radu radi prevođenja naziva radnih mjesta.

**Zaključak:** Izmjene i dopune Pravilnika o Izmjenama i dopunama Pravilnika o radu jednoglasno su prihvaćene.

**Ad. 4)** Rebalans Financijskog plana za 2024. godinu s obrazloženjem općeg i posebnog dijela.

**Zaključak**: Članovi Školskog odbora OŠ Centar jednoglasno su suglasni sa rebalansom Financijskog plana za 2024. godinu.

**Napomena**: uz Zapisnik s 36. sjednice Školskog odbora priložena su pristigla očitovanja članova Školskog odbora na točke Dnevnog reda.

 Zapisničar: Predsjednica Školskog odbora:

Borka Sladonja, prof. Darinka Tuzlić

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_